Մարոն գերադասեց չպատասխանել։ Եթե միայն անձրևը լինե՜ր։ Քսան րոպե անց փոթորիկը նույնքան հանկարծ հանդարտվեց, որքան սկսվել էր։ Ամպերը դեպի արևելք շարժվեցին, ու քամին դադարեց։ Երկինքը դարձյալ կապույտ էր, անամպ, իսկ արևն սկսեց գոլորշիացնել խոնավությունը։ Արտերը գոլորշու շղարշի մեջ էին։ Եզների սմբակները թաղվում էին ճանապարհին գոյացած ցեխի մեջ, իսկ անիվները խորը ակոսներ էին թողնում։